CELEX: 32011R1295
Language: et
Date: 2011-12-13 00:00:00
Title: Nõukogu määrus (EL) nr 1295/2011, 13. detsember 2011 , millega muudetakse nõukogu määrust (EL) nr 1284/2009, millega kehtestatakse teatavad piiravad meetmed Guinea Vabariigi suhtes

14.12.2011   
            
            
               ET
            
            
               Euroopa Liidu Teataja
            
            
               L 330/1
            
         NÕUKOGU MÄÄRUS (EL) nr 1295/2011,
   13. detsember 2011,
   millega muudetakse nõukogu määrust (EL) nr 1284/2009, millega kehtestatakse teatavad piiravad meetmed Guinea Vabariigi suhtes
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 215 lõiget 1,
   võttes arvesse nõukogu otsust 2011/706/ÜVJP, millega muudetakse otsust 2010/638/ÜVJP Guinea Vabariigi vastu suunatud piiravate meetmete kohta (1),
   võttes arvesse liidu välisasjade ja julgeolekupoliitika kõrge esindaja ning Euroopa komisjoni ühisettepanekut
   ning arvestades järgmist:
   
               (1)
            
            
               Määrusega (EL) nr 1284/2009 (2) kehtestati teatavad konkreetsed piiravad meetmed Guinea Vabariigi suhtes vastavalt ühisele seisukohale 2009/788/ÜVJP (3) (hiljem asendatud otsusega 2010/638/ÜVJP), (4) et reageerida poliitiliste meeleavalduste vägivaldsele mahasurumisele julgeolekujõudude poolt 28. septembril 2009. aastal Conakrys.
            
         
               (2)
            
            
               Otsust 2010/638/ÜVJP muudeti otsusega 2011/706/ÜVJP, et muuta muu hulgas sõjavarustuse ja siserepressioonideks kasutada võidava varustusega seotud meetmete ulatust.
            
         
               (3)
            
            
               Nende meetmete teatavad aspektid kuuluvad aluslepingu reguleerimisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid nimetatud meetmeid ühetaoliselt.
            
         
               (4)
            
            
               Määrust (EL) nr 1284/2009 tuleks vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 1284/2009 artikli 4 lõiget 1 muudetakse järgmiselt:
   
      „1.   Erandina artiklitest 2 ja 3 võivad III lisas loetletud veebisaitidel osutatud liikmesriikide pädevad asutused anda nõuetekohaselt põhjendatud juhtudel loa:
      
                  a)
               
               
                  sellise siserepressioonideks kasutada võidava varustuse müügiks, tarnimiseks, üleandmiseks või ekspordiks, mis on ette nähtud üksnes humanitaar- või kaitseotstarbeks või kasutamiseks Ühinenud Rahvaste Organisatsiooni (ÜRO) ja Euroopa Liidu poolsetes institutsioonide väljaarendamise programmides või Euroopa Liidu ja ÜRO kriisiohjamisoperatsioonidel;
               
            
                  b)
               
               
                  sellise siserepressioonideks kasutada võidava mittesurmava varustuse müügiks, tarnimiseks, üleandmiseks või ekspordiks, mis on ette nähtud üksnes selleks, et võimaldada Guinea Vabariigi politseil ja sandarmeerial kasutada avaliku korra kaitsmiseks jõudu ainult asjakohasel ja proportsionaalsel viisil;
               
            
                  c)
               
               
                  otseselt või kaudselt pakkuda punktides a ja b osutatud varustuse või programmide ja operatsioonidega seotud rahastamist või osutada finants- ja tehnilist abi või vahendus- ja muid teenuseid;
               
            
                  d)
               
               
                  pakkuda rahastamist või osutada finants- ja tehnilist abi või vahendus- ja muid teenuseid, kui need on seotud mittesurmava sõjavarustusega, mis on ette nähtud üksnes humanitaar- või kaitseotstarbeliseks kasutamiseks või ÜRO ja Euroopa Liidu poolsete institutsioonide väljaarendamise programmide või Euroopa Liidu ja ÜRO kriisiohjamisoperatsioonide jaoks;
               
            
                  e)
               
               
                  pakkuda rahastamist või osutada finants- ja tehnilist abi või vahendus- ja muid teenuseid, kui need on seotud mittesurmava sõjavarustusega, mis on ette nähtud üksnes selleks, et võimaldada Guinea Vabariigi politseil ja sandarmeerial kasutada avaliku korra kaitsmiseks jõudu ainult asjakohasel ja proportsionaalsel viisil;
               
            
                  f)
               
               
                  pakkuda rahastamist või osutada finants- ja tehnilist abi või vahendus- ja muid teenuseid, kui need on seotud sõidukitega, mis ei ole lahingumasinad ja mis on valmistatud kuulikindlatena või niisuguseks kohandatud ning mis on mõeldud üksnes Euroopa Liidu ja selle liikmesriikide töötajate kaitseks Guinea Vabariigis.”.
               
            
   Artikkel 2
   Käeolev määrus jõustub Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. detsember 2011
      
         
            Nõukogu nimel
         
         
            eesistuja
         
         M. CICHOCKI
      
   
   
      (1)  ELT L 281, 28.10.2011, lk 28.
   
      (2)  ELT L 346, 23.12.2009, lk 26.
   
      (3)  ELT L 281, 28.10.2009, lk 7.
   
      (4)  ELT L 280, 26.10.2010, lk 10.